**РЕПУБЛИКА СРБИЈА**

**ГРАД УЖИЦЕ**

**ГРАДСКА ОПШТИНА СЕВОЈНО**

**I БРОЈ \_\_\_\_\_\_\_/17**

**Дана \_\_\_\_\_\_\_.2017. године**

**З А П И С Н И К**

**СА 18.СЕДНИЦЕ СКУПШТИНЕ ГРАДСКЕ ОПШТИНЕ СЕВОЈНО**

Седница је **одржана 20.03.2017.године** у сали Скупштине Градске општине Севојно са почетком у **10 часова и 10 минута.**

Седницом је председавао Иван Цвијовић, председник Скупштине Градске општине Севојно и констатовао да седници присуствује 12 одборника и да постоји кворум за рад и пуноважно одлучивање.

Спреченост да присусутвују седници најавили су одборници Иван Марјановић и Бобан Перишић.

Седници су присуствовали: Миливоје Јеремић, заменик председника Градске општине Севојно, начелница управе Градске општине Севојно Данка Антонијевић, чланови Већа Градске општине Севојно: Тања Миловановић и Милија Кулашевић и представници „ТВ5“.

Председавајући је замолио присутне одборнике да се изјасне о записнику са претходне седнице Скупштине, који је био део материјала достављеног одборницима за осамнаесту седницу.

Записник је усвојен једногласно.

Председавајући је потом предложио следећи дневни ред:

**1.ПРЕДЛОГ OДЛУКЕ О ПОТВРЂИВАЊУ МАНДАТА ОДБОРНИКА СКУПШТИНЕ ГРАДСКЕ ОПШТИНЕ СЕВОЈНО**

**2**.**ПРЕДЛОГ ОДЛУКЕ О РАЗРЕШЕЊУ И ИЗБОРУ ЧЛАНА АДМИНИСТРАТИВНО МАНДАТНЕ КОМИСИЈЕ**

**3. ПРЕДЛОГ ЕТИЧКОГ КОДЕКСА ПОНАШАЊА ФУНКЦИОНЕРА ЛОКАЛНЕ САМОУПРАВЕ У СРБИЈИ И КОДЕКСА ПОНАШАЊА** **ЗАПОСЛЕНИХ У УПРАВИ И ЈАВНИМ СЛУЖБАМА**

Обзиром да предлога за измену и допуну дневног реда није било, председавајући је на гласање ставио предлог дневног реда који је достављен у материјалу за осамнаесту седницу, који је једногласно усвојен.

Прешло се на рад по дневном реду.

1. **тачка дневног реда**

Изборна комисија града Ужица на седници одржаној 26.01.2017. године, издала је уверење о избору за одборника Скупштине Градске општине Севојно – **Лазара Ерића,** као следећег са изборне листе Уједињени региони Србије – Бранислав Марић, који је прихватио сагласност о прихватању мандата.

Како су испуњени сви законом прписани услови, а на основу извештаја Административно мандатне комисије ( у саставу Милица Тодоровић и Милан Ђоковић), а на седници одржаној 02.02.2017. године, а који је достављен председнику скупштине, предложили су скупштини да поврди мандат Лазара Ерића.

Предлог је стављен на гласање и увојен једногласно: **12 гласова – ЗА, нико ПРОТИВ, УЗДРЖАНИХ није било.**

Затим је одборник Лазар Ерић положио заклетву.

Овим је завршена прва тачка дневног реда.

**2. тачка дневног реда**

Будући да је сада бивши одборник Милија Кулашевић био члан Административно мандатне комисије, престанком мандата престало му је и чланство у овој комисији тако да је утврђен престанак дужности члана Административно мандатне комисије Скупштине Градске општине Севојно Милије Кулашевића због поднете оставке на одборнички мандат.

За члана Комисије за друштвене делатности је предложен Лазар Ерић.

Резултат гласања за овај предлог је : **ЗА – 12** гласова, **нико ПРОТИВ, УЗДРЖАНИХ није било.**

Констатовано је да је Лазар Ерић изабран за члана Административно мандатне комисије Градске општине Севојно.

Овим је завшена друга тачка дневног реда.

**3.тачка дневног реда**

По овој тачки дневног реда реч је добила као известилац начелница управе Градске општине Севојно Данка Антонијевић која је изјавила да се на седници скупштине усваја овакав предлог у циљу стварања поверења између политичара и функционера локалне самоуправе и грађана и да је предложени кодекс прописала и усвојила Стална конференција градова и општина још 2004. године, а Град Ужице је исти кодекс усвојио 2006. године. Антонијевић је даље изјавила да се Кодекс састоји из два дела – Кодекс понашања фунскционера локалне самоуправе у Србији, односно у ГО Севојно и Кодекс понашања запослених у управи и јавним службама. Она је потом нагласила да циљ етичког кодекса није да до детаља пропише понашање у свакој конкретној ситуацији, већ да створи оквир, конструткивни и критички однос према пракси унутар јединице локалне самоуправе, начела и вредности које се морају поштовати. Данка Антонијевић је потом рекла да Кодекс понашања запослених у управи и јавним службама има пет поглавља и да је његов предмет дефинисање етичких стандарда који обавезују функционере да на примерен начин обављају своје финкције, да упознају грађане са тим стандардима и да се строго придржавају закона и Устава. Она је на крају свог излагања нагласила да у њиховом раду не сме доћи до дискриминације, сукоба интереса, као и да функционери треба да буду узор свим запосленима и грађанима, у овом случају грађанима Севојна.

Распарве није било по овој тачки дневног реда.

Резултат гласања за овај предлог је : **ЗА – 12** гласова, **нико ПРОТИВ, УЗДРЖАНИХ није било.**

За реч се јавила секретар скупштине Бранка Церовић, која предочила одборницима да би на наредној скупштини било пожељно да се усвоји одлука о формирању савета који би пратио примену усвојеног Етичког кодекса и да сви треба у року од 15 дана, ако имају, доставе предлоге за чланове савета.

Овим је завршен рад по дневном реду.

Седница је завршена у 11 часова и 40 минута.

**СЕКРЕТАР СКУПШТИНЕ ПРЕДСЕДНИК СКУПШТИНЕ**

**Бранка Церовић ГРАДСКЕ ОПШТИНЕ**

**СЕВОЈНО**

**Иван Цвијовић**